jkorsvik/nowiki_second_scrape_merged huggingface dataset:
Odd Christian Hagen

Odd Christian Hagen (født 22. april 1973) er en norsk produsent, innovatør, regissør og tekstforfatter fra Gjøvik.  
Hagen har en master i kultur og estetikk fra Universitetet i Oslo og er utdannet i manusutvikling ved Dansk Filminstitutt, samt prosjektledelse og en EMBA-programutdanning i nyskaping fra BI foruten studier i pedagogikk ved NTNU og etikk/religion ved UiA. Han tok regiutdannelse ved DSL i London, og satte senere opp Ibsens 'Byggmester Solness' i West End. Han har også hatt regi på flere oppsetninger ved norske teatre, blant annet ved Det norske teatret og Teatret Vårt, samt i London. Hagen har også vært tilknyttet Nationaltheatret og var sentral i 'Utan Filter' på Det Norske sammen med Yngve Sundvor. Hagen etablerte firmaet oddproductions i 1999. Han er nå utviklingsrådgiver ved KNUDEN - Kristiansand Kulturskole. 
Han var kulturredaktør i Kanal 24 i perioden 2003-2004, og utviklingsprodusent i Medieparken AS, som co-produserte Switch, og 'Lange Flate Ballær' i årene 2004-2007. Hagen har vært tilknyttet HiOF, og jobbet i flere år som studieutvikler og høgskolelærer innen medieproduksjon der og ved NTNU (tidl. HiG). Fra 2000 til 2010 produserte han i Russland, Norge, Island og Argentina fluefiskefilmserien Ørretboms sammen med André Brun.Som showregissør var han involvert i musikkshowet «Sommerslagere» på Gjøvik gård, og regisserte i tre år sommershowet «Urbane Totninger på Kapp» med Gustav Nilsen og Paul Håvard Østby, stod bak «Hakkebakkeskogen» på Gjøvik gård og «Fredagsrevyen» og «Bære Bra Biringer». Han var også mannen bak terrenghinderløpet 'Totens Tøffeste' og Åsathlon - det første triathlon i regionen, og satte også igang et nytt terrengløp "Mandals Modigste" i 2018. Han var dessuten en av satirikerene bak den omdiskuterte "Frihetsavisen". 
Hagen var styreleder for SK Gjøvik-Lyn 2008-10 og en av initiativtagerne til Gjøvik FF. Han har også hatt verv i Gjøvik HK, og satt i styret i ABATE i flere år. 
Ved lokalvalget 2015 var han ordførerkandidat for Rødt, som han har representert i Utvalg for kultur og idrett i Gjøvik kommune siden 2011. Hagen ble valgt inn i kommunestyret som én av to representanter fra Rødt og er nestleder i utvalg for Fritid, kultur og tekniske tjenester frem til 2019. Han er nå bosatt i Mandal.  


== Eksterne lenker ==
Høyskolen i Gjøvik:«Filmprodusent med på laget»besøkt 16. juni 2009
Gerard van Velde

Gerard Pieter Hendrik van Velde (født 30. november 1971 i Wapenveld i Heerde) er en nederlandsk tidligere skøyteløper, spesialist på sprintdistansene.
Tidlig i 1990-årene ble han regnet som Nederlands beste sprinter, men han vant ingen medaljer verken i OL 1992 eller Vinter-OL 1994. Lekene i 1992 var spesielt frustrerende, da han gikk glipp av bronsemedaljen med ett hundredels sekund.
Sent i 1990-årene begynte klappskøyter å bli standardutstyr, og Van Velde hadde store problemer med å venne seg til den nye teknikken. Han la opp som skøyteløper og begynte å arbeide som bilselger. 
Han ble invitert til å trene sammen med en annen skøyteløper, og etter hvert mestret Van Velde klappskøyteteknikken. Han bestemte seg for å prøve å kvalifisere seg til Vinter-OL 2002, til tross for hard konkurranse fra unge nederlandske sprintere som Jan Bos, Erben Wennemars og Jacco-Jan Leeuwangh.
I Salt Lake City startet Van Velde før alle favorittene på 1 000 meter, og gikk inn til ny verdensrekord, 1.07,18. Dette var en rekordforbedring på over et halvt sekund, og ingen av løperne som kom etterpå, var i stand til å slå denne tiden.


== Personlige rekorder ==


== Eksterne lenker ==
(de) Gerard van Velde – Munzinger Sportsarchiv 
(en) Gerard van Velde – Olympics.com 
(en) Gerard van Velde – Olympic.org 
(en) Gerard van Velde – Olympedia 
(en) Gerard van Velde – Sports-Reference (OL-resultater – arkivert) 
(en) Gerard van Velde – databaseOlympics.com (arkivert) 
(en) Gerard van Velde – Speedskatingbase.eu 
(en) Gerard van Velde – SpeedSkatingNews.info 
(en) Gerard van Velde – SpeedSkatingStats.com
Henrietta Churchill, 2. hertuginne av Marlborough

Henrietta Churchill (født 19. juli 1681, død 24. oktober 1733 i Harrow i Middlesex) var andre hertuginne av Marlborough. Hun var også grevinne av Godolphin.
Hun var eldste datter av John Churchill, 1. hertug av Marlborough og Sarah Churchill, hertuginne av Marlborough. Da faren i 1722 døde uten mannlig arving, vedtok parlamentet en lov som tillot at tittelen ble arvet i kvinnelig linje. Hun ble dermed hertuginne av Marlboroug, grevinne av Marlborough, markise av Blandford og baronesse Churchill av Sandridge. 
23. april 1698 giftet hun seg med Francis Godolphin, 1. jarl av Godolphin. Paret fikk fem barn:

Harry Godolphin
Margaret Godolphin
Henrietta Godolphin (død 1776), gift og hadde barn med Thomas Pelham-Holles, 1. hertug av Newcastle
William Godolphin, marki av Blandford (ca. 1700–1731), gift med Maria Catherina de Jong
Mary Godolphin (ca. 1725–1764, gift og hadde barn med Thomas Osborne, 4. hertug av LeedsEttersom William brukte ærestittelen marki av Blandford, som er arvingens tittel, må Harry ha gått bort før ham.
Hun døde 52 år gammel i 1733, og ble gravlagt den 9. november 1733 i Westminster Palace. Hennes titler gikk til nevøen Charles Spencer, 4. jarl av Sunderland, som var sønn av hennes yngre søster, ettersom begge hennes sønner gikk bort før henne.


== Referanser ==
Olaf Zinke

Olaf Zinke (født 9. oktober 1966) er en tysk tidligere skøyteløper som spesialiserte seg på distansene 1 000 og 1 500 meter. Han fikk sitt internasjonale gjennombrudd med seier på 500 m i EM 1989. Under et verdenscupstevne i Helsingfors i 1990 vant han 1 000 meter foran Dan Jansen og Eric Flaim, og 1 500 meter foran Johann Olav Koss. 
Karrierens høydepunkt var OL 1992 i Albertville, der han ble olympisk mester på 1 000 meter etter å ha slått koreaneren Kim Yoon-man med ett hundredels sekund.


== Personlige rekorder ==


== Eksterne lenker ==
(de) Olaf Zinke – Munzinger Sportsarchiv 
(en) Olaf Zinke – Olympics.com 
(en) Olaf Zinke – Olympic.org 
(en) Olaf Zinke – Olympedia 
(en) Olaf Zinke – Sports-Reference (OL-resultater – arkivert) 
(en) Olaf Zinke – databaseOlympics.com (arkivert) 
(en) Olaf Zinke – Speedskatingbase.eu 
(en) Olaf Zinke – SpeedSkatingNews.info 
(en) Olaf Zinke – SpeedSkatingStats.com
Europavei 4

Europavei 4 går mellom Helsingborg i Sverige og Torneå i Finland. 
Trasé fastlagt av UNECE: Helsingborg – Jönköping – Norrköping – Södertälje – Stockholm -
Sundsvall – Umeå – Luleå – Haparanda – Torneå. Bare 0,8 kilometer av veien er i Finland, strekningen mellom Haparanda og Helsingborg er 1 590 km og E4 er med det Sveriges nest lengste vei.
E4 var planlagt som en del av Klasse A-veien E55, men den er fremdeles skiltet med nummeret som gjaldt inntil 1992. Dette unntaket ble innrømmet Sverige fordi kostnadene med en omskiltning på denne særdeles lange veidelen (1590 km i Sverige) ville blitt altfor store. Se også E6.
Før 2002 sluttet E4 i Kemi i Finland, men etter at E8 ble forlenget til Åbo ble veien forkortet og har nå endepunkt i Torneå.


== Knutepunkter ==


== Reiser Oslo–Finnmark ==
E4 kan brukes som et alternativ til E6 for reiser mellom Oslo og Finnmark.
For å reise mellom Oslo og E4 finnes det noen alternativer:

Riksvei 25 Oslo – Nybergsund – Särna – Sveg – Ånge – Sundsvall, 610 km
Europavei 16 Oslo – Kongsvinger – Torsby – Mora – Edsbyn – Sundsvall, 619 km.
Europavei 16 Oslo – Kongsvinger – Torsby – Borlänge – Gävle – Sundsvall, 703 km.For å reise mellom E4 og Alta er følgende kortest:

Europavei 45 Luleå – Pajala – Alta, 601 kmFor å reise mellom E4 og Vadsø finnes det noen alternativer:

955Europavei 75 Luleå – Pajala – Kittilä – Vadsø, 756 km
Europavei 75 Luleå – Haparanda – Rovaniemi – Kirkenes, 824 kmFor å reise mellom E4 og Kirkenes finnes det også noen alternativer:

95592 Luleå – Pajala – Kittilä – Kirkenes, 710 km
Europavei 7592 Luleå – Haparanda – Rovaniemi – Kirkenes, 777 kmDet er 526 km fra Sundsvall til Luleå, så korteste vei Oslo–Kirkenes er 1846 km.


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Ids Postma

Ids Hylke Postma (født 28. desember 1973 i Deersum) er en tidligere nederlandsk skøyteløper.
Postma debuterte i seniorsammenheng i 1994. I debutåret kom han på andreplass i allround-VM etter Johann Olav Koss. I 1997 vant Postma både allround-EM og -VM.
Postmas sportslige høydepunkt kom i 1998, da han ikke bare ble allround-verdensmester, men også vant 1000 meter under OL i Nagano, i tillegg til sølv på 1500 meter, like bak Ådne Søndrål. I 1998 ble han også den første løperen som gikk under 1.50,00 på 1500 meter.
Ids Postma er gift med den tyske skøyteløperen Anni Friesinger.


== Merittliste ==
OL:
1998: Gull på 1000 meter, sølv på 1500 mVM allround:
Gull i 1997 og 1998
Sølv i 1994, 1996, 2000 og 2001
Bronse i 2003EM allround:
Gull i 1997
Sølv i 1996
Bronse i 2000 og 2001VM enkeltdistanser
1500 m: Gull i 1999 og 2000, sølv i 1998
5000 m: Gull i 1996


== Personlige rekorder ==


== Eksterne lenker ==
(de) Ids Postma – Munzinger Sportsarchiv 
(en) Ids Postma – Olympics.com 
(en) Ids Postma – Olympic.org 
(en) Ids Postma – Olympedia 
(en) Ids Postma – Sports-Reference (OL-resultater – arkivert) 
(en) Ids Postma – databaseOlympics.com (arkivert) 
(en) Ids Postma – Speedskatingbase.eu 
(en) Ids Postma – SpeedSkatingNews.info 
(en) Ids Postma – SpeedSkatingStats.com 
Ids Postma
«Nagano 1998 - Athlete profile: Ids Postma» (engelsk). CNN/SI. A Time Warner Company. 3. februar 1998. Arkivert fra originalen 17. august 2012. Besøkt 16. oktober 2014.
Saken er biff

Saken er biff er en amerikansk film og består av en blanding mellom komedie, romantikk og thriller. Filmen er fra 1993 og har med Mike Myers og Nancy Travis i hovedrollene. Mike Myers spiller kafe-poeten «Charlie Mackenzie» som er redd for ekteskapet, når han endelig møter den perfekte kvinnen. Denne gangen er «Charlie» bestemt på å overvinne sin frykt som saboterte hans tidligere forhold. Hva kan det verste være? En øksemorder?
Mike Myers spiller også rollen som sin egen far, «Stuart Mackenzie», som tidligere hadde en rolle i Saturday Night Live


== Sammendrag ==
Charlie MacKenzie er en populær dikter bosatt i San Francisco, som ofte skriver i diktene sine om hvordan han slår opp med kjærestene sine. Hans beste venn Tony, en politi-betjent, mener at Charlie sine grunner til å avslutte forholdene hans ofte er tåpelige. Tony påpeker at Charlie er redd for ordentlige forpliktelser, og hele tiden forsøker å finne opp en begrunnelse til å slå opp med kjærestene hans. En dag møter Charlie en slakter ved navn Harriet, og de begynner snart ett romantisk forhold. Charlie møter også Harriets eksentriske søster, Rose, som advarer Charlie om å være forsiktig med søsteren hennes.
De spiser middag sammen med Harriets skotske foreldre, Stuart og May, som begge tror på konspirasjonsteorier. Charlie oppdager en artikkel som beskriver en historie om en "Mrs. X" en brud som dreper alle ektemennene sine på bryllupsreisen deres ved hjelp av en øks, og som ser ut til å ligne på Harriet. Charlie blir paranoid og ber vennen Tony undersøke Harriet og historien om Mrs. X. Tony forteller senere at en drapsmann i historien om fru X har tilstått. Deretter foreslår Charlie at de burde gifte seg, noe hun motvillig godtar etter litt nøling. Etter vielsen reiser de på bryllupsreise til et bortgjemt hotell på fjellet.
Etter at de har reist, får Tony vite at den tilståtte drapsmannen egentlig er en løgner. Han sender et fotografi av Harriet til alle vennene til de savnede ektemennene, og alle melder tilbake at hun var kone til deres døde venner. Tony klarer ikke å kontakte Charlie på grunn av en storm som slår ut telefon-linjene. Plutselig dukker Rose opp med en øks, og hun avslører seg som den egentlige drapsmannen. Hun føler at Harrietes ektemenn stjeler søsteren hennes fra henne, og hun dreper søsterens ektefeller i løpet av deres bryllupsreiser, noe som fører til at Harriet tror at hver ektemann har forlatt henne.


== Rolleliste ==


== Eksterne lenker ==
(en) Saken er biff på Internet Movie Database 
(no) Saken er biff hos Filmfront 
(sv) Saken er biff i Svensk Filmdatabas 
(fr) Saken er biff på Allociné 
(nl) Saken er biff på MovieMeter 
(en) Saken er biff på AllMovie 
(en) Saken er biff på Turner Classic Movies 
(en) Saken er biff på Rotten Tomatoes 
(en) Saken er biff på Metacritic 
(en) Saken er biff på Box Office Mojo
Nikolaj Guljajev

Nikolaj Aleksejevitsj Guljajev (russisk Николай Алексеевич Гуляев, født 1. januar 1966) er en tidligere russisk skøyteløper.
I 1987 vant han både allround-EM og -VM, og ble tildelt Oscarstatuetten for disse prestasjonene. 
I OL i Calgary året etter ble han olympisk mester på 1 000 meter. 


== Personlige rekorder ==


== Referanser ==


== Eksterne lenker ==
(de) Nikolaj Guljajev – Munzinger Sportsarchiv 
(en) Nikolaj Guljajev – Olympedia 
(en) Nikolaj Guljajev – Sports-Reference (OL-resultater – arkivert) 
(en) Nikolaj Guljajev – Speedskatingbase.eu 
(en) Nikolaj Guljajev – SpeedSkatingNews.info 
(en) Nikolaj Guljajev – SpeedSkatingStats.com 
(en) Nikolaj Guljajev på Jakub Majerski's Speedskating database (Adelskalender distanser og sammenlagt)
(en) Profil som Nikolaj Guljajev og Nikolai Guliayev på The-Sports.org (mesterskaps- og noen verdenscup-resultater)
Europavei 5

Europavei 5 går mellom Greenock i Skottland, Storbritannia og Algeciras i Andalucía, Spania. Lengden er 2 960 km, derav 730 km i Storbritannia, 1000 km i Frankrike, og 1230 km i Spania.
Trasé fastlagt av UNECE: Greenock – Glasgow – Gretna – Carlisle – Penrith – Preston – Warrington – Birmingham – Newbury – Southampton ... Le Havre – Paris – Orléans – Tours – Poitiers – Bordeaux – San Sebastián – Burgos – Madrid – Cordóba – Sevilla – Cádiz – Algeciras.
Det er ingen sjøforbindelse fra Southampton til Le Havre, men fra Portsmouth, som ligger rundt 26 km lenger øst.
Europaveier er ikke skiltede i Storbritannia.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Ricky Gervais

Ricky Dene Gervais (født 25. juni 1961) er en engelsk manusforfatter og regissør, skuespiller og komiker. 
Han er mest kjent for rollen som David Brent i komedieserien Kontoret, som han skrev og regisserte med  Stephen Merchant. De to lagde også TV-serien Extras. Ricky har gitt ut flere bøker, blant annet Flanimals. Han driver også med stand-up, med showene «Out of England», «Animals», «Politics», «Fame», «Science», og hans siste stand-up spesial på Netflix, «Humanity».
I 2005 startet han podcasten The Ricky Gervais Show sammen med Stephen Merchant og Karl Pilkington, hvorav de tolv første episodene ble utgitt gratis i samarbeid med Guardian Unlimited. Serien ble deretter en betalingstjeneste, blant annet gjennom iTunes. Totalt ble det gitt ut tre sesonger i 2005 til 2006 samt tre ekstra-episoder i forbindelse med høytider fra november til desember 2006. I 2010 dukket den animerte fjernsynsserien med samme navn opp på HBO.
I 2010 kom TV-serien An Idiot Abroad hvor Merchant og Gervais sendte Karl Pilkington rundt for å se verdens sju nye underverk. Året etter kom en ny sesong, hvor Pilkington besøkte steder og gjør ting fra en liste over ting man bør gjøre før man dør. I 2012 kom en tredje sesong, denne gang kun regissert av Gervais, hvor Pilkington fikk i oppdrag å reise langs Silkeveien fra Europa til Asia, denne gangen sammen med Warwick Davis.
Gervais skrev Simpsons-episoden «Homer Simpson, This Is Your Wife». I forbindelse med en episode av Kontoret skrev han låten «Freelove Freeway».


== Referanser ==


== Eksterne lenker ==
(en) Offisielt nettsted 
(en) Ricky Gervais – kategori av bilder, video eller lyd på Commons 
(en) Ricky Gervais på Internet Movie Database 
(sv) Ricky Gervais i Svensk Filmdatabas 
(da) Ricky Gervais på Filmdatabasen 
(da) Ricky Gervais på Scope 
(fr) Ricky Gervais på Allociné 
(en) Ricky Gervais på AllMovie 
(en) Ricky Gervais hos Rotten Tomatoes 
(en) Ricky Gervais hos TV Guide 
(en) Ricky Gervais hos The Movie Database 
(en) Ricky Gervais hos Behind The Voice Actors 
The Ricky Gervais Show
Katten (film)

Katten eller Katten – tull ikke med hatten er en amerikansk familiefilm fra 2003. Handlingen og figurene bygger på Dr. Seuss' barnebok-klassiker The Cat in the Hat fra 1957. Regien er ved Bo Welch, og Mike Myers spiller rollen som katten.


== Historien ==
I filmen er Conrad (Spencer Breslin) og Sally Walden (Dakota Fanning) hjemme med barnevakten mens mor er på jobb. Barnevakten sover, men Conrad og Sally får ikke lov å gjøre noe som er gøy. Alt er kjedelig, inntil Katten (Mike Myers) dukker opp. Han kan snakke, er høy som en voksen mann og kledt i rød og hvit flosshat og rød sløyfe. Katten vet hvordan en skal få det gøy, og det går hardt for seg, men alt er tilbake på plass da mor kommer tilbake.


== Mottak ==
Filmatiseringen høstet dårlige kritikker. Tross påkostet scenografi, slående visuelle effekter og høyt tempo, anså flere at filmen led under pinlige tendenser i retning av moral der boka bare er leken, fri og tøysete.


== Skuespillere ==

Mike Myers som "The Cat in the Hat"
Spencer Breslin som Conrad Walden. Sønnen til Joan.
Dakota Fanning som Sally Walden. Datteren til Joan. Den yngre søsteren til Conrad.
Kelly Preston som Joan Walden. Mor til Conrad og Sally.
Alec Baldwin som Larry Quinn,. Nabo til Waldens-familien. Lat, allergisk mot katter, og som ofte stjeler mat fra Walden-familien.
Amy Hill som Mrs. Kwan. En eldre kvinne fra Taiwa som skal passe på Walden-barna.
Sean Hayes som Hank Humberfloob, Sjefen til Joan.
Danielle Chuchran og Taylor Rice som Thing 1. Skapninger som Katten tar med seg.
Steven Anthony Lawrence som Dumb Schweitzer.
Roger Morrissey som Mr. Vompatatat.
Victor Brandt som "The Narrator" som forteller historien.


== Eksterne lenker ==
(en) Offisielt nettsted 
(en) The Cat in the Hat (film) – kategori av bilder, video eller lyd på Commons 
(en) Katten på Internet Movie Database 
(no) Katten hos Filmfront 
(no) Katten på NRK TV 
(sv) Katten i Svensk Filmdatabas 
(da) Katten i Danmark Nationale Filminstitut 
(fr) Katten på Allociné 
(nl) Katten på MovieMeter 
(en) Katten på AllMovie 
(en) Katten på Turner Classic Movies 
(en) Katten på Rotten Tomatoes 
Omtale på filmweb.no
West Caribbean Airways

West Caribbean Airways var et colombiansk flyselskap med hovedkvarter i Medellín. De opererte mest regionale innenriks flyruter i Colombia, samt noen internasjonale flyruter. Selskapet ble grunnlagt i 1998 og startet flyvninger i 1999. Alle selskapets fly ble satt på bakken etter en alvorlig ulykke i august 2005, hvor 160 mennesker omkom (se under). 


== Ulykker ==
26. mars 2005, et West Caribbean Airways Let L-410 fly letter fra Providencia, Old Providence Island, men klarer ikke å stige raskt nok og styrter i en åsside ved rullebanen. Mannskapet på to og seks av de tolv passasjerene omkommer.
16. august 2005, et MD-82 (West Caribbean Airways Flight 708) på vei fra Panama til Martinique styrter i den vestlige delen av Venezuela alle de 152 passasjerene og mannskapet på åtte omkommer.
Bilbao

Bilbao (baskisk Bilbo) er en by som ligger i Nord-Spania, 16 km syd for Biskayabukten. Byen er hovedstad i provinsen Bizkaia og sentrum for Baskerland. 
Bilbao er en viktig havneby med skipsverft, handel og jernindustri. Byen har universitet og et Guggenheim-museum. Det europeiske arbeidsmiljøorganet, et desentralisert EU-byrå, finnes i Bilbao.


== Se også ==
Bilbaos metro
Bilbaos sporvei
Bilbao lufthavn
		
		
		
		
		
		
		


== Referanser ==


== Eksterne lenker ==
(es) Offisielt nettsted 
(en) Bilbao – kategori av bilder, video eller lyd på Commons 
(en) Bilbao – galleri av bilder, video eller lyd på Commons 
(en)  Bilbao hos Wikivoyage
Clas Thunberg

Arnold Clas Robert Thunberg (født 5. april 1893, død 28. april 1973) var en finsk skøyteløper.  


== Karriere ==
Clas Thunberg dominerte internasjonal skøytesport i flere år etter at Oscar Mathisen la opp. 
Han vant tre gull, en sølv og en bronsemedalje under OL 1924 i Chamonix. Fire år senere, under OL i St. Moritz, ble det ytterligere to skøytegull. I tillegg ble han verdensmester fem ganger og europamester fire ganger – siste gang som 38-åring i 1932.
Thunberg begynte ikke å gå på skøyter før han var 20 år gammel, og startet i sitt første internasjonale mesterskap som 28-åring. I 1935, nesten 42 år gammel, deltok han i sitt siste verdensmesterskap i Oslo.
Clas Thunberg satte flere verdensrekorder på 500 og 1000 meter, men lyktes aldri i å slå Oscar Mathisens rekord på deres felles spesialdistanse, 1500 m.


== OL-medaljer ==
1924  Chamonix -  Gull i hurtigløp på skøyter, 1 500 meter
1924  Chamonix -  Gull i hurtigløp på skøyter, 5 000 meter
1924  Chamonix -  Gull i hurtigløp på skøyter, Sammenlagt
1928  St. Moritz -  Gull i hurtigløp på skøyter, 500 meter
1928  St. Moritz -  Gull i hurtigløp på skøyter, 1 500 meter
1924  Chamonix -  Sølv i hurtigløp på skøyter, 10 000 meter
1924  Chamonix -  Bronse i hurtigløp på skøyter, 500 meter


== Personlige rekorder ==


== Se også ==
Liste over mestvinnende vinterolympiere


== Referanser ==


== Litteratur ==
Thunberg, Clas (1947). Alene mot hele Norge. Oslo: Ekko. s. 129.  [Tilgang for norske IP-adresser / Digitalisert på Bokhylla.no av Nasjonalbiblioteket.]
Bjørnsen, Knut (1932-2008) og Jorsett, Per (1920–) (1971). «Clas Thunberg – Alene mot hele Norge». Skøytesportens stjerner. Oslo: Cappelen. s. 49–53. CS1-vedlikehold: Flere navn: forfatterliste (link) [Tilgang for norske IP-adresser / Digitalisert på Bokhylla.no av Nasjonalbiblioteket.]


== Eksterne lenker ==
(de) Clas Thunberg – Munzinger Sportsarchiv 
(en) Clas Thunberg – Olympics.com 
(en) Clas Thunberg – Olympic.org 
(en) Clas Thunberg – Olympedia 
(en) Clas Thunberg – Sports-Reference (OL-resultater – arkivert) 
(en) Clas Thunberg – databaseOlympics.com (arkivert) 
(en) Clas Thunberg – Speedskatingbase.eu 
(en) Clas Thunberg – SpeedSkatingNews.info 
(en) Clas Thunberg – SpeedSkatingStats.com 
(no) Clas Thunberg i Store norske leksikon
«Clas Thunberg». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4420-1416928957026.
Lohn

Lohn er et gårdsnavn i Folldal kommune i Innlandet. 
Navnet kommer av ei lon, som er et sted der elva renner stille og dyp. To gårder har i dag navnet, Øvre Lohn og Nedre Lohn, der Nedre Lohn er hovedbølet. Denne gården ble ryddet og bebygd omkring 1700.